My reis van jeugmisdadiger tot RSG-prediker | Huisgenoot
As tienerseun in Pineview, Grabouw. Daar word dié woonbuurt "Gaatjie" genoem.
Op 'n Sondagaand in 1998 is 'n sjebien in die woonbuurt Pineview net buite Grabouw in die Wes-Kaap stampvol jolytsoekers.
Onder hulle is Ivor Swartz, net 14 jaar oud, maar reeds lid van 'n jeugbende in die omgewing en swaar onder die invloed van drank, dagga en mandrax. Vroegaand kom sy ouboet, Deon (25), die kuierplek binne en stap dreigend na Ivor en sy vriend en medebendelid Romeo Moore (toe 20).
Net 'n paar weke tevore het die twee die buitekamer waarin Deon gebly het, afgebrand, en nou wil hy wraak neem. Deon se vuiste doen die praatwerk. Dan storm hy uit met Ivor en Romeo 'n ent agter hom. In elkeen se sak is 'n gesteelde pistool.